
Az emberkövető védekezés oktatása reform módszerrel 5. évfolyamon

Kulcsszavak: Emberkövető védekezés; ultimate frisbee; játék alapú oktatás
Bevezetés
12. évfolyamos technikumi diákként sportedző szakmát tanulok ultimate frisbee sportágban. Gyakorlati képzésem során volt már alkalmam edzésrészletek megtartására 10-14 éves diákok számára. Azt tapasztaltam, hogy ha a gyerekek már a tanulás kezdetén játszanak akkor hamarabb megértik az emberkövető védekezést. Szemben azokkal, akik először az elkapásokat és dobásokat tanulják meg. Tapasztalatom megerősíti a repülő korong szövetség által kiadott tankönyvben írt elméletet (Erdősi, 2021). Vizsgálatomban arra voltam kíváncsi, hogy a játék alapú oktatás hatékonyabb-e az emberkövető védekezés gyakorlására mint a technika alapú.
Anyag és módszer
Videóelemzésemben 5. évfolyamos osztályokban (n=6) labdával játszott 5 perces ultimate frisbee mérkőzéseket hasonlítottam össze. A mérkőzéseket megelőzően az osztályok 20 tanórás ultimate frisbee oktatásban vettek részt. Kettő osztály játék alapú (vizsgálati csoport) , négy osztály technika alapú (kontroll csoport) módszer szerint. A GPAI módszer használatával vizsgáltam, hogy a diákok milyen hatékonyan hajtják végre az emberkövető védekezést.
Eredmények
Vizsgálati csoportban a négy védekező játékosból átlagosan 2,95 követte az emberét. Kontroll csoportban 2,55.
Vizsgálati csoportban az összes passz 62,5%-át kapták el. Kontroll csoportban az összes passz mindössze 32,85%-át kapták el.
Megbeszélés
Eredményeink alapján a vizsgálati csoport támadó játéka úgy volt szignifikánsan hatékonyabb, hogy közben az emberkövető védekezés is hatékonyabb volt. Elmondhatjuk, hogy az emberkövető védekezés a gyorsabb és pontosabb támadások közben is mérhetően jobban fejlődött azokban az osztályokban ahol a tanórákon nem a technikai elemek izolált gyakorlásán, hanem a folyamatos játékon volt a hangsúly.




